el en en el el el el el el el el el el el el el el en en el el el el el el el el el el el el el el en el el el en el el el el el el el el el el el en en en en en el fr fr de en fr el fr en sv fr fr el el el el el el el el en el el el el el el el ru el el el el en el fr sv el fr fr el fr de el fr el el el en el el en en el el el el el el en en en en de el en el
Καλή απόδοση αλλά ήττα στην παρθενική εμφάνιση του Περιστερίου στο ευρωπαϊκό πόλο [video] - ΓΣ ΠΕΡΙΣΤΕΡΙΟΥ
Το πρόγραμμα των αγώνων του Περιστερίου στις Συρακούσες για το Euro Cup
Παρασκευή, 1/10, 18:00: Ορτίτζια 11 – 8 Περιστέρι (livestream)
Σάββατο, 2/10, 16:30: Λούντβιγκσμπουργκ – Περιστέρι (livestream)
Κυριακή, 3/10, 11:30: Περιστέρι – Στρασμπούρ (livestream)
Μεγάλη προσπάθεια έκανε η ομάδα υδατοσφαίρισης Περιστερίου στην πρεμιέρα του Euro Cup στον όμιλο που διεξάγεται στις Συρακούσες κόντρα στην οικοδέσποινα Ορτίτζια, από την οποία ηττήθηκε με 11-8.
Επόμενος αντίπαλος της ομάδας του Κώστα Λούδη είναι το Σάββατο (2/10, 16:30) η Λούντβιγκσμπουργκ.
Οι «κυανοκίτρινοι» που παρατάχθηκαν χωρίς το μεγάλο «όπλο» τους, τον Ούγγρο Φάρκας Ντόρι, ο οποίος ανέβασε πυρετό και γίνεται προσπάθεια να είναι έτοιμος στο παιχνίδι της δεύτερης ημέρας, ήταν ισόπαλοι (3-3) στο πρώτο οκτάλεπτο. Στην δεύτερη περίοδο, οι Ιταλοί κυριάρχησαν (3-0), παίρνοντας μία σημαντική διαφορά την οποία διεύρυναν στο τρίτο οκτάλεπτο (4-2) και με ένα επιμέρους 10-5 μπήκαν στην τελευταία περίοδο από θέση ισχύος και πήραν τη νίκη.
«Ήταν ένα παιχνίδι στο οποίο γνωρίζαμε καλά τις δυσκολίες, δεν αντέξαμε την πίεση των Ιταλών», ανέφερε ο τεχνικός του ΓΣΠ Κώστας Λούδης και πρόσθεσε:
«Ήταν τεράστια η απουσία του Φάρκας για εμάς, καθώς είναι ένας παίκτης με εμπειρία από τέτοια παιχνίδια που βοηθάει στο σκοράρισμα, και αναγκαστήκαμε να αλλάξουμε θέσεις για να καλύψουμε το κενό του. Κάναμε πολλά λάθη απειρίας για μία τέτοια διοργάνωση».
Όσο για το παιχνίδι του Σαββάτου (2/10) με την Λούντβιγκσμπουργκ, τόνισε:
«Θέλουμε να κερδίσουμε για να διεκδικήσουμε την πρόκριση στην επόμενη φάση. Πρόκειται για μια ομάδα που παίζει άναρχο πόλο, αγωνίζεται δυναμικά και εμείς πρέπει να αντεπεξέλθουμε στο παιχνίδι τους, επιβάλλοντας το δικό μας, για να φτάσουμε στη νίκη».
Ορτίτζια (Στέφανο Πικάρντο): Τεμπέστι, Κάσια, Κοντέμι 1, Κλίκοβατς, Φερέρο 2, Ντι Λουτσιάνο, Γκάλο 1, Μιράρτσι 3, Ρόσι 1, Βίντοβιτς 2, Ναπολιτάνο 1, Πισιονέτι
Περιστέρι (Κώστας Λούδης): Καραμπέτσος, Παπανικολάου, Μυρίλος, Φάρμερ 2, Γερακούδης, Κουκουμάκης, Μπιτσάκος, Καρούντζος, Αγκόρτσας 3, Παπασηφάκης 1, Τοράκης 1, Λαδάς 1, Σαλτερής
Η ομάδα υδατοσφαίρισης του ΓΣΠ παρουσιάζεται πριν από την παρθενική της εμφάνιση στις ευρωπαϊκές διοργανώσεις (Συρακούσες, LET Euro Cup, 1/10/2021)
Ματ Φάρμερ και Φάρκας Ντόρι μιλούν για το πόλο και το Περιστέρι [video] Καθαρή νίκη του Περιστερίου επί της Χίου (video – photo gallery) Επιβλητική νίκη το Περιστέρι – σε τρίτο ματς η σειρά (video) Το πάλεψε ως το τέλος, έχασε στις λεπτομέρειες (video highlights) Το πρώτο βήμα έγινε, άλλο ένα για τελικό [video] Φάρκας Ντόρι: Ουγγρική τορπίλη στο Περιστέρι (video)